 ڪراچي (ويب ڊيسڪ) آسٽريلوي ڪرڪيٽ ٽيم جي هيڊ ڪوچ ڪورونا وائرس سبب هٿ نه ملائڻ واري احتياطي اپاءَ کان انڪار ڪندي پنهنجي رانديگرن کي ٻين سان هٿ ملائڻ جي هدايت ڪري ڇڏي. آسٽريلين ٽيم جي هيڊ ڪوچ جسٽس لينگر چيو آهي ته آسٽريلوي ڪرڪيٽر ميچ دوران هٿ ملائيندا رهندا ۽ رانديگرن طرفان هڪ ٻئي سان گهمڻ ڦرڻ ۽ ملڻ واري پلان ۾ ڪا تبديلي نه آندي ويندي. جسٽن لينگر چيو ته اسان هٿ ملائيندا رهنداسين ڇاڪاڻ ته اسان وٽ ’’سيني ٽائزر‘‘ موجود آهي. واضح رهي ته دنيا ۾ تيزي سان پکڙجندڙ وبا ڪورونا وائرس کي پکڙجڻ کان روڪڻ لاءِ ڪيترن ئي ملڪن ۾ شهرين کي هڪ ٻئي کان هٿ ملائڻ کان روڪيو ويو آهي.